
SACRAE 'THEOLOGIAE MAGISTER 
DEI ET APOSTOLICAE SEDIS GRATIA 

EPISCOPUS DREPANENSIS 

SANCTISSIMI D. N. PRAELATUS DOMESTICUS ET POSTIFICIO SOLIO AOSISTEXS 




DILECTIS IN CHRISTO FRATRIBUS, ET FILIIS, CAPITULO CATHEDRALIS 
VEL ECCLESIARUM COLLEG1ALIUM, CLERO UNIVERSO, POFULOQUE SUO 

SALUTEM IN DOMINO SEMPITERNAM , ET BENEDICTIONEM 


tD Pontificalem dignitatem Dei miseratione per Apo- 
stolicae Sedis benignitatem , proponente Serenissimo FKR- 
DINaNDO II- Utriusque Siciliae Rege , nuper evectos timor 
et tremor venerunt snper nos; nostrae enim tenuitatis con- 
scientia, sive scientiam, sive virtutem, sive pietatem tanto 
muneri exercendo requisitas inspiceremus, ministerii magni- 
tudo vel angelicis humeris formidanda, illa nempe instantia 
quotidiana in vestram regendam Ecclesiam habenda, et cum 

primis illud durissimum iudicium iis, qui praesunt, commi- 
natum mentem nostram tam subita ac vehementi commo- 
tione affecerunt, ut provoluti ad pedes Domini Nostri Ie- 
su Christi, pondus episcopale, si possibile foret, a nobis 
ablegandum enixis precibus deprecaremur. Ast aliter placuit 
ei, qui nos segregavit, vocavitque per gratiam suam; cum per 
Petri Successorem, suumque in terra Vicarium manifesta- 
vit, in nobis quae esset voluntas eius beneplacens, et bona, 
et tunc continuo non adquievimus carni, et sanguini, sed 
Dei bonitate freti omnem nostram spem in eo collocavi- 
mus, gratiam semper apud Ipsum sine dubio inventuri in 
auxilio opportuno, ut Drepanensi Ecclesiae nobis primum 
concreditae omnem sollicitudinem pastoralem exhibeamus. 

Non enim ad Vos venimus vel gloriandi, vel domi- 
nandi, vel adquirendi cupiditate, sed obediendi et subve- 
niendi, et Deo placendi charitalc (^/r/g.). Ita ut non no- 
stras velimus esse, sed Christi, oves nobis commissas ab 
ipso omnium Pastore, et nostrae Confessionis Pontifice, et 
Apostolo. Hoc enim nobis omnino cordi est, ut non iudi- 
cetnus cum Paullo nos scire aliquid inter vos, nisi Iesuni 
Christum, et hunc Crucifixum, qui est pax nostra, et re- 
conciliavit nos Deo per Crucem, interficieris inimicitias 
in semetipso, cum veniens evangelizavit pacem nobis sive 
longe , sive prope fuissemus , ut per ipsum omnes habere- 
mus accessum in uno spiritu ad Patrem, cuius magni my- 

ster ii nos dispensatores , et adiutores inter V os a Deo po- 
siti sumus. Attendite V obis, aiebat proinde D. Paullus, per- 
paucis verbis omnia complexus, et universo gregi, in quo 
vos Spiritus Sanctus posuit Episcopos regere Ecclesiam 
Dei, quam adqiusivit sanguine suo .... Propter quod vigi- 
late ; hoc munus eis demandans, ut sicut et ipsi a Patro 
missi sunt, ita etiam et evangelizare verbum Crucis ver- 
bo, et exemplo probe non desinant, et speculatores facti 
domus Israel gregem pascere non desistant, et usque ad 
mortem certantes, quod dispersum est requirant, et infir- 
mum consolidare, sanare aegrotos, abicctum reducere, pin- 
gue, et forte satagant custodire. Tamquam igitur servi fi- 
deles , et prudentes , quos Dominus ipse super familiam 
suam constituit (adhuc enim Pastoribus, et Doctoribus in 
ministerio opus est ad consumalionem sanctorum, in aedi- 
ficationem corporis Christi , donec occurramus omnes in u- 
nitatem fidei , et agnitionis Filii Dei ) solliciti esse debemus, 
ut cum Dominus advenerit, nos commoda, atque utilitates 
commissi gregis curantes totis viribus, atque verbum vi- 
tae in aeternitatis cibum alendae familiae suae dispensantes 
deprehendat. 

Quapropter licet speramus nos cito futuros apud Vos , 
omnem tamen sollicitudinem fecimus scribendi Vobis de co- 
muni nostra salute, ut saltem per Epistolam nostram in Vos 
paternam charitatem, et cordis nostri intimos sensus, ve- 

luti filiis carissimis, patefaceremus , deprecantes supercer- 
tari semel traditae sanctis fidei, quae est victoria nostra, 
quae vicit, et qua vincere qnotidie mundum debeamus. In- 
cipiam proinde, fratres, et filii mei dilectissimi, de his sem- 
per commonere vos, et quidem scientes, et confirmatos in 
hac veritate, quod D. N. Iesus Christus omnia nobis divi- 
nae virtutis suae, quae ad vitam, et pietatem donata sunt, 
per cognitionem eius, qui vocavit nos propria gloria et vir' 
tute, superabundanter donaverit. 

Maxima sane, et pretiosa dona, per quae divinae ef- 
fecti consortes naturae tanto sublimius in nostra humilitate 
extollimur , quantus ipse Deus est! Neque enim doctas fa- 
bulas sequuti D. N. Iesu Christi fidem amplexati sumus, 
et adhuc tenemus, sed in caligine huius saeculi illuminatis 
per gratiam ipsius, quasi lucernae lucentissimae iu prophe- 
tico sermone attendentibus dies eluxit, et lucifer aeternus 
ortus est in cordibus nostris. Nam huius fidei fulgoribus 
illustratae mentes hominum opulentam requiem, pacis pul- 
chritudinem, et fiduciam spei invenerunt, atque a peccato- 
rum abysso detractae, vinculis inferni disruptis, in nomine 
Domini habitaverunt confidenter in domo Dei, ut adimple- 
retur, quod per Ieremiam dictum fuerat: Ecce dies veniunt , 
dicit Dominus , et suscitabo verbum bonum , quod locutus 
sum ad domum Israel , et ad domum /udae. 

Induti enim in hac fide virtute ex alto, veluti lorica, 

contra spiritualia nequitiae certari, et resistere poterimus 
assumentes armaturam Dei in die malo. Itaque stemus, 
necesse est, succincti lumbos nostros in veritate, et calceati 
pedes in praeparatione Evangelii Dei , in quo omnia tela 
ignea nequissimi extinguere valeamus. Nam arma iusti- 
tiae nostrae , Paulli Apostoli verbis utar , non carnalia 
sunt, sed potentia Deo, quia etsi in carne ambulantes 
non secundum carnem militamus, consilia destruentes, et 
omnem altitudinem extollentem se adversus scientiam 
Dei , et in captivitatem redigentes omnem intellectum in 
obsequium fidei. In qua captivitate rationalis creaturae Deo, 
cui subiecta sunt omnia, illa scientia ministratur divina, 
quae non est in sapientia huius saeculi, sed in virtute Dei, 
cum sapientia huius mundi stultitia sit apud Deum. Scri- 
ptum est enim, ait Apostolus, perdam sapientiam sapien- 
tium, et prudentiam prudentium reprobabo. Quam scientiam 
Dei, si aliquando ex corde, et tota mente noverimus, illam 
abstinentiam, et patientiam edocebimur, quam frustra princi- 
pes huius saeculi exquisierunt viribus omnibus, sed minime 
cognoscere potuerunt. Attamen illam nobis revelavit Deus, 
ut in abstinentia, et patientia spem habeamus, et scientes, 
quae donaverit nobis Deus, mentes nostras ad coelum di- 
rigamus, si enim in hac vita tantum in Christum speran- 
tes simus , miserabiliores sumus omnibus hominibus. Enu- 
triti autem his verbis fidei, et bonae doctrinae, non vero 

ineptas, et aniles falsi nominis scientias sequuti, tunc im- 
primis aci pietatem veram, neutiquam fucatam exercere 
quotidie nosmctipsos possumus. Et pietas ad omnia utilis 
est , verba sunt Paulli, promissionem habens vitae , quae 
nunc est , et futurae. Etenim in pietate amor fraternita- 
tis, et in amore fraternitatis charitas vera, quae numquam 
excidit, quasi stella matutina in medio nebulae huius mun- 
di splendescere non desinet; quae omnia si vobiscum ad- 
sint, non vacuos , ex D. Petro, nec sine fructu vos con- 
stituunt in Domini nostri. Icsu Christi cognitione. Tunc 
enim in sanctam illam civitatem ingrediemur, et stabimus, 
quae est Ecclesia Dei vivi, supra montem positam, ad quam 
fluent omnes gentes, et populi multi dicent: V enite , et 
ascendamus ; quia de Sion exibit lex. 

Nec parum vobis videri debet, Fratres, filiiqne dile- 
ctissimi, quod inter cetera vestrae civitatis non pauca or- 
namenta, et istud nunc addatur insigne, quod civitas un- 
cti a Domino per misericordiam Iesu Christi sit declara- 
ta, et multis abhinc annis sedens proprio viduata Pastore, 
tandem episcopali restituatur honori, puraque in pace re- 
splendeat. Propter quod saepe vobiscum perpendite, quanta 
debeat esse in vobis grati animi charitas, et modestia, ut dum 
Deum diligatis super omnia tot tantisque gratiis munerati, 
non vos elatos tentet superbia de vestra gloria, sed ma- 
gis gratias agentes Deo ei servire, quod regnare est, eius- 

que cultum honorem , et amorem verbis , exemplo , viri- 
bus omnibus ab omnibus praestolari non desinatis. Hoc 
autem ut efficiatis dico, et testificor coram Domino, ut 
iam non ambuletis, siculi et qui ignorant Deum in vani- 
tate sensus sui, alienati a vita Dei per ignorantiam, quae 
est in illis. Multi enim sunt hisce novissimis diebus ma- 
gistri mendaces, qui introducunt , ut aliquando aiebat D. 
Petrus, sectas perditionis , et eum , qui emit eos , Domi- 
num negant. Et multi , flens dicam cum ipso Apostolorum 
Principe , sequuntur eorum luxurias , per quos via veri- 
tatis blasphemabitur. 

Ac proinde, Fratres mei (Vos adloqtior, quos Christi 
Vicarius nobis pro prima vice quasi adsessores meos ad- 
vocavit, Canonici novae Cathedralis Ecclesiae) in hoc adiu- 
tores mei estote, ut verbum Crucis non pereat apud Vos, 
sed magis, magisque nostris laboribus cum semine bono, 
et fructu multo crescat in dies. Vestrum enim erit, sicut 
et universi Drepanensis Cleri, sive Civitatis, sive Dioecesis, 
populum ad bona, et aeterna pascua perducere a malis illum 
coercentes.Sicuti et fecistis usque modo, et iu hoc superabun- 
do gaudio super vos, et gratulor in Domino. Sed nunc magis 
oportet vigilare, et abundantius laborare, corripientes in- 
quietos, consolantes pusillanimes, infirmos suscipientes. Pa- 
tientes simus ad omnes, nemini malum pro malo reddentes, 
sed quod bonum est sectamini in invicem, et in omnes. Ad 

hoc namque a Djo vocati sumus, non ut aliis dominemur, 
sed ut forma gregis facti ex animo, pascentes gregem Dei, 

non coacte, sed spontanee, neque turpis lucri gratia, sed 
voluntarie, eius curae providere conemur; quia neutiquam 
nobismetipsis, sed populo constituti sumus a Deo electum 
genus, regale sacerdotium. Et hoc bonum est, ut cum ap- 
paruerit Princeps Pastorum, percipiamus immarcescibilem 
gloriae coronam. 

Vos etiam obsecro in Domino, Rectores animarum cu- 
ram gerentes, et Collcgialiura ceterarum Ecclesiarum Ca- 
nonici, ut idipsum sentiatis, habentes donationes secundum 
gratiam, quae data est nobis, differentes. Nam cum unum 
corpus simus in Christo, omnia autem membra non eum- 
dem actum habeant, ita nosmetipsos gerere oportet, ut in 
uno spiritu ambulemus coram Domino gloriam Patris, et 
D. N. lesu Christi in salutem animarum quaerentes. Hinc 
non sint in vobis schismata, sed potius dilectio sine simula- 
tione; sitis autem odientes malum, adhaerentes bono, charita- 
te fraternitatis invicem diligentes, honore invicem praeve- 
nientes. Quia non in hoc vocati sumus, ut nobis ministretur, 
sed potius ut aliis pracundo ministremus, secundum quod 
ait D. N. lesus Christus: Et qui praecessor est, sicut mi- 
nistrator. 

Ac proinde, Fratres carissimi, quot quot estis in clero 
seculari, vel regulari, Sacerdotes, omnes enim adloquor, 

omnes amplector in Christo Tesu, in osculo sancto; omnes 
velim idipsum sapere, ut induentes D. N. Iesum Christum 
exuamus veterem hominem cum actibus suis, et attendentes 
nobismetipsis, et doctrinae nobis traditae, cuius testes, et 
defensores sumus, maneamus in lectione, et in oratione ad 
pietatem nos exercentes. Et hic non faciemus dicendi finem, 
quin vobis sensus nostros aperiamus circa ea , quae cleri 
institutionem, cultumque respiciunt. Haec enim non ultima 
sane, ne dicam omnium primam, Episcopalis cura esse debet. 
Et Deo adiuvante nobismetipsis non deficiemus, quominus 
omnem laborem impendamus ad iuvenum animos bonis mo- 
ribus, solidaque scientia quoquomodo informandos, ne san- 
ctuario ministrare indigni ab ipso Deo a Sacerdotio re- 
pellantur. Iuvenes ergo clero adscriptos vel maioribus, vel 
minoribus ordinibus initiatos hortor in Domino (vos, Se- 
niores, obsecrantes pro Christo, ut idipsum et vos nobiscum 
laciatis ) quod lectioni , scientiis , bonis moribus , pietati 
sedulo incumbant , semetipsos probantes si habeant my- 
sterium fidei in conscientia bona. 

Et pauca vobis etiam scribam, Virgines Deo sacrae, quae 
Sponsum caelestem sequutae mundo valedixistis, et mortuae 
quidem carne, vivificatae autem spiritu Domino vivere, et 
in eius haereditate manere in sempiternum vovistis. Vigi- 
late, vobis dicam, et orate, ne tentet vos Satanas, expe- 
ctantes beatam spem, et adventum magni Dei. Adhuc mo- 

dicum, et vobis expectantibus dicetur : Ecce sponsus ve - 
nit, exile obviam ei , et surgere de somno oportebit , ut 
ad vitam vigiletis aeternam. Considerate filiae meae dile- 
ctissimae, quanti gaudii erit, tunc, cum ipso Sponso in glo- 
riam introire, ut ad coenam iigni eum ubicumque scquutae 
ia aeternum sedeatis ; at heu ! quanti moeroris ob negli- 
gentiae torporem audire: Nescio vos. Ita igitur vivatis, ut 
vestra modestia, et angelica puritas nota sit omnibus ho- 
minibus, pauperem, et humilem Dominum imitantes. 

Tandem ad Vos civitatis nostrae per quam amantis- 
simac Drepanensis, totiusque Dioecesis optimates, hoc pri- 
mum, et unicum sit memoriale verbum pacis Iesu Chri- 
sti, cuius omnes nos filii sumus , ut in gratiarum actione 
semper maneamus, quia eduxit nos, et collocavit cum prin- 
cipibus populi sui , ut Deum timentes super omnia dili- 
gamus , et veritatem amantes, avaritiam odientes, reliquum 
populum hortationibus, magisque exemplo in via veritatis, 
et iustitiae regere nitamur. Divites non glorientur, nisi in 
humilitate sua, quoniam sicut flos foeni transibunt, et in 
itineribus suis marcescent. Sint potius unanimes conipa - 
tientes, fraternitatis amatores, misericordes, modesti , hu- 
miles, non reddentes malum pro malo, quia in hoc vocati 
sunt, ut benedictionem possideant haereditate. 

In fine vos praeclarissimum omnem populum nostrum 
Drepanensem obsecramus pro Christo, tamquam filios di- 

lectissimos , ut negotium vestrum agatis cum timore , et 
tremore certam vestram vocationem facientes. Sublimiori- 
bus potestatibus subditi estote , non solum propter iram , 
sed etiam propter conscientiam, Dei enim sunt ministri. 
Nemo glorietur in hominibus : unusquisque in qua vocatione 
vocatus est , in ea permaneat. Scimus enim , quod pau- 
peres , et humiles in hoc mundo elegit Deus divites in 
fide, haeredes Regni, quod repromisit Deus diligentibus se. 
Adaperiat nobis omnibus B. Virgo Maria, sub cuius tute- 
la praecipue estis positi , et S. Albertus concivis Patro- 
nus vester oculos , et corda nostra , in cognitione , et a- 
more D. N. I. C. , ut ipsis adiuvantibus illam beatam re- 
quiem ingredi valeamus. 

Itaque Deum honoremus , et nos invicem diligamus 
orantes pro invicem , ut salvemini , et pro nobis, ut de- 
tur sermo ad praedicandum mysterium Evangelii, pro quo 
legatione fungimur inter vos, ut possimus, prout oportet, 
verba vitae disseminare. Primum autem oremus, et obse- 
cremus pro D. N. GREGORIO XVI. ut sapienter per tot 
rerum discrimina universam gubernet Ecclesiam, et pro 
Serenissimo Rege nostro FERDINANDO II. ut in mo- 
derandis populis cuncta illi succedant prospera, et secun- 
da, nec non pro Regina nostra MARIA TERESIA, Regia prole, 
cunctaque Regali familia, et pro omnibus, qui in sublimitate 
sunt, ut quietam omnes, et tranquillam vitam agamus in 

omni pietate, et castitate. Orate et pro Emo S. R. E. Car* 
dinali Aloysio Amat Tituli S. Mariae in Via qui nobis be- 
nigno animo, ut est, in Episcopum consecrare dignatus est 
die 28. huius mensis Iulii. Gratia D. JX. lesu Christi, et cha- 
ritas Dei , et communicatio S. Spiritus sit cum omnibus 
vobis. Anien. 

Datum Romae ipsa die Consecrationis nostrae Domi- 
nica IX. post Pentecosten extra Portam Caelimontanam 

A. R. S. MDCCCXLir. 

IMPRIMATUR 

F. Dom. Buttaoni Ord. Pr. Sac. Pal. Ap. Magist. 


IMPRIMATUR 

Joseph Canali Archiepisc. Colos. Vicesgerens. 

